પરમ પૂજ્ય અરજણગિરિજી બાપુશ્રીના સમયમાં તેમના દ્રારા ચમત્કારરૂપ કાર્યનું સર્જન થયેલું ઉતમ તપ,ભક્તિ,સેવા દ્રારા ચમ્ત્કારી દિવ્ય ઘટનાનું સર્જન સંતો દ્રારા થાય છે. જ એક દિવસે પરમ પૂજ્ય સ્વામીશ્રી અરજણગિરિજી મહારાજશ્રી મંડાલી નામના એક ગામે પધાર્યા એ ગામમાં નાથુભુવા નામે એક ગોગ મહારાજ અને માતાજીની ઉપાસના-સેવા-પૂજા-ભક્તિ કરનાર ભક્ત હતા, તેમને ત્યાં પુજ્ય બાપુશ્રી પધાર્યા, નાથુભુવાએ પરમ પૂજ્ય અરજણગિરિજી બાપુનુંસ્વાગત કર્યું. યોગ્યતા પ્રમાણે આસન આપ્યાં અને તેમને ત્યાં પધારવા બદલ ધન્યતા અનુભવી અને હાથ જોડી સેવકને સેવા માટે આજ્ઞા કરવા વિનંતી કરી, ત્યારે બાપુએ કહ્યું કે ભુવાજી મારો ખલકો(ઝોળી) તુટી જવાથી મસરૂની જરૂર છે. અને આપના મઢમાં મસરૂ છે. તો તે તેમાંથી થોડો મસરૂ આપો.ત્યારે નાથુભગતે વિવેકથી હાથ જોડીને કહ્યું કે બાપજી મઢમાંથી કોઇપણ વસ્તુ અમે કોઇને આપતાં નથી કારણકે ગોગા મહારજ અમને મઢની વસ્તુ કોઇને આપવાની ના પાડે છે. તેથી આપ કહો તે મારા ઘરમાંથી લાવી આપું પરંતુ મઢમાંથી મસરૂ આપી શકાશે નહિ. ત્યારે બાપજી બોલ્યા મારે તો મઢનો મસરૂ જોઇએ છે એતલે નાથુભુવાજીએ કહ્યું કે બાપુ હૂમ મઢનો મસરૂ આપી શકુ તેમ નથી આપ જ માર્ગ બતાવો અને આ વાત સાંભળી પરમ પૂજ્ય અરજણગિરિજી મહારાજશ્રી હાથમાં માળા લઈને ગોગા મહારાજના મઢના ચંદરવા નીચે સ્મરણ કરવા બેસી ગયા, અને થઓડીજ વારમાં એ મસરૂનો ચંદરવા હતો તેની કાંસો તુટી ગઈ અને બાપુશ્રીના ઉપર બીછાઈ ગયો, આ ઘટના જોઇ સૌએ શ્રી પરમાત્મા વાળિનાથની જય બોલાવી, અને પૂજ્ય સંતના ચરણે પડી ધન્યતા પ્રાપ્ત કરી, એ રોમાંચક ઘટનાથી દરેકના અંતરમાં શ્રધ્ધા-ભક્તિ પ્રગટી, બાપજી સૌને આધ્યાત્મિક દ્રષ્ટિએ સમજાવે છે. કે વિશ્ર્વના દેવો અને ભક્તવત્સલ ભગવાન સંતોને આધીન છે. નરસિંહ મહેતાએ ગાયુ છે કે ભક્ત આધીન ભૂદરો, સદ્દગુરૂ કરતાં વિશ્ર્વમાં કોઇ શ્રેષ્ઠ નથી. સંત કબીર સાહેબ પણ કહ્યું છે કે...